248 
mange her. — Ilte April 1874 en Flok paa ca. 40 i Købmand 
Hansen’s Have, i Selskab med Stær, kvidrende. 26de April var de 
her endnu, og der har sluttet sig et Par Sangfugle til dem, som 
synger smukt, 3 Toner ad Gangen. 
Ynglende. 14de Juli 1869 fandt jeg et Par ynglende i min 
Plantage paa Trøen; det havde 4 friske Æg. Reden var paa 
Jorden, under et Pilekrat og under en Sten i Gerdet, dog ikke 
ganske i Hule. Jeg tog et af Æggene til min Samling, og et Par 
Dage senere atter et. De øvrige to forsvandt. 
110. ? Turdus musicus L. Sangdrossel. 
[Se under T. merula. ] 
111. Turdus pilaris L. Sjagger. 
30te November [ikke April] 1865 blev en skudt ud af en Flok 
paa 8 Stykker, hvoriblandt et Par T. merula, ved Torshavn. — 
18de Februar 1868 en Han fra Bø, ved Kirkebø, Strømø. — 6te 
November 1874 opholdt en Flok paa 30 sig ved Torshavn. — 8de 
December 1882 skudt to og set flere ved Torshavn. 
112. Turdus merula L. Solsort. 
I Februar 1860 blev en fanget paa Sandet ved Torshavn. — 
[30te November 1865, se Sjagger.] — 12te Januar 1868 saa jeg 
een i min Have; den opholder sig her endnu 1ste Marts. — I 
December 1872 var flere at se ved Torshavn og en Mængde T. 
iliacus ; desuden et Par større Drosler, som jeg efter Stemmen (vide 
Kjærbølling) vilde anse for T. musicus. 
113. Saxicola oenanthe (L.). Stenpikker. 
Ankomst. 18de April 1872 hørte jeg den første i Aar. — 
25de April 1874 hørte og saa jeg det første Par i Aar. — 4de 
Maj 1888 saa jeg det første Par. Foraaret er koldt; det sner i 
Dag. — 28de April 1892 saa jeg den første, en Hun; kvidrende, 
uagtet det er stærk Frost, og vi har haft megen Sne; Orkan af 
Sydvest den 22de. 
